<classify> Katika taarifa yake kwa vyombo vya habari, Aveva alisema kwa sasa Simba ipo kwenye mchakato muhimu wa usajili wa wachezaji pamoja na maandalizi ya mkutano mkuu wa mwaka utakaofanyika Julai 10 hivyo ni vyema kuiombea.Nina furaha kuwatakia Waislamu wote maandalizi ya mfungo mwema wa Ramadhani, nitumie nafasi hii kuwaomba mashabiki na wanachama wa Simba kuiombea klabu yetu, alisema.Simba imekuwa na mwenendo mbaya kwa karibu mwaka wa nne sasa ikikosa nafasi ya uwakilishi kwenye michuano ya kimataifa. Msimu wa ligi uliomalizika imemaliza nafasi ya tatu hali iliyozua tahamaki kwa mashabiki na wanachama wa klabu hiyo ambao wengi wanatarajia kutoa madukuduku yao kwenye mkutano mkuu wa Julai 10.Aveva pia amewaomba Waislamu kuongeza ibada kwa Mola wao kama walivyoamrishwa katika kitabu kitukufu cha Quran. Ni matumaini yangu kuwa Ramadhani hii itaendelea kutuunganisha Wanasimba na wapenda michezo kote nchini, alisema. W  <topic>: MICHEZO 